l 214 
l) T POSEWITZ TIVADAR : 
mértekben és ezen periodikusan, a hold és a nap állásától függő változások¬ 
ban egy oly tényezőt találunk, a mely elősegíti a földréteggyüremkezéseket, 
előidézi a feszültségeket és a szétrepedést. 
Ezért némileg indokoltnak látszik, ha azon időben, a midőn a hold s a 
nap földközelben vannak, a földrengések gyakoribb föllépését várjuk, mint a 
mikor a hold és a nap földtávolban vannak. 
ÚJABB FÖLDTANI FELFEDEZÉSEK BORNEO SZIGETE 
ÉSZAKKELETI RÉSZÉBEN. 
Dl - . POSEWITZ TlVADAR-tÓl. 
Borneo szigetének északkeleti része nyugaton a Sipitok és keleten a 
Sibuco folyók (5. illetőleg 4. ész. szélességi fok) közt, mely azelőtt Burnei és 
Pulu szultanátusokhoz tartozott, a nyolczvanas évek eleje óta 30000 négyzet 
mertíöldnyi kiterjedésben a «british North Borneo company# birtoka, és. 
közönségesen «Sabah»-nak neveztetik. 
Mielőtt a nevezett angol kereskedelmi társulat birtokába ejtette ezt a 
területet, belseje teljesen ismeretlen volt és a térképeken csupán csak a 
partvonalak, és ezek is részben hiányosan, továbbá a folyók torkolatai, valamint 
csupán csak azon hegységek voltak berajzolva, melyeket a hajóról látni és 
a melyek lielyezetét meghatározni lehetett. 
A nyolczvanas évek eleje óta azonban rövid idő alatt megváltoztak a 
viszonyok. Bátor kutatók egész sora, kiküldve a fent említett társulat által, 
beutazta minden irányban az újonnan szerzett birtokot, úgy hogy máig a 
legdélibb fekvésű Bent province kivételevei az egész területet földrajzi tekin¬ 
tetben elég jól ismerjük. 
Mi ezen kutatások földtani vívmányait illeti, azok csekélyek ugyan, 
mivel az utasok többnyire hivatalnokok, és nem szakemberek valának, de 
tekintve, hogy egy eddig teljesen ismeretlen vidékre vonatkoznak, az általuk 
szerzett adatok mégis nagybecsüek. 
Újabb időben az utazók közül geológiai tekintetben első helyen emlí¬ 
tendő Frank Hutton, ki mint «mineral explorer» a társulat szolgálatába 
lépett. Szaktanulmányainak bevégzése után 1881-ben leutazott Borneoba 
állását elfoglalandó, de már rövid két évi működése után meghalt élte 
huszonharmadik évében, 1883-ban lőfegyverének véletlenül történt elsülése 
következtében. 
Hátrahagyott geológiai följegyzései nagybecsüek, mivel Borneo ezen 
vidékének földtani képét a főbb vonásokban megadják és azt mutatják, hogy 
eme nagy sziget geológiai alkotása nagyjából minden részeben ugyanaz. 
(156) 
